ai4bharat/Pralekha huggingface dataset:
ప్రధాన మంత్రి కార్యాలయం
తమిళ నాడు డాక్టర్ ఎమ్.జి.ఆర్. వైద్య విశ్వవిద్యాలయం 33వ స్నాతకోత్సవం సందర్భం లో ఈ నెల 26న ప్రసంగించనున్న ప్రధాన మంత్రి
శుక్రవారం నాడు అంటే ఈ నెల 26న ఉదయం 11 గంటల కు వీడియో కాన్ఫరెన్స్ మాధ్యమం ద్వారా ప్రధాన మంత్రి శ్రీ నరేంద్ర మోదీ తమిళ నాడు డాక్టర్ ఎమ్.జి.ఆర్. వైద్య విశ్వవిద్యాలయం 33వ స్నాతకోత్సవం సందర్బం లో ఆ కార్యక్రమాన్ని ఉద్దేశించి ప్రసంగించనున్నారు. స్నాతకోత్సవం లో మొత్తం 17,591 మంది అభ్యర్థుల కు డిగ్రీల ను, డిప్లొమాల ను ప్రదానం చేయడం జరుగుతుంది. ఈ కార్యక్రమం లో తమిళ నాడు గవర్నరు కూడా పాల్గొంటారు.
విశ్వవిద్యాలయం గురించి
ఈ విశ్వవిద్యాలయానికి తమిళ నాడు పూర్వ ముఖ్య మంత్రి డాక్టర్ ఎమ్.జి. రామచంద్రన్ పేరు ను పెట్టారు. దీనికి మొత్తం 686 సంస్థ లు అనుబంధం గా ఉన్నాయి. వాటి లో వైద్య విద్య, దంత వైద్య విద్య, ఫార్మసి, నర్సింగ్, ఆయుష్, ఫిజియోథెరపి, ఆక్యుపేశనల్ థెరపి లతో పాటు ఆరోగ్య విజ్ఞాన శాస్త్రాని కి సంబంధించిన ఇతర విభాగాలు కూడా ఉన్నాయి. తమిళ నాడు రాష్ట్రం నలు మూలల నెలకొన్న ఈ సంస్థల లో 41 వైద్య కళాశాల లు, 19 దంత వైద్య కళాశాల లు, 48 ఆయుష్ కళాశాల లు, 199 నర్సింగ్ కాలేజీ లు, 81 ఫార్మసీ కాలేజీ లు ఉండగా, మిగిలిన సంస్థల లో స్పెశాలిటీ పోస్ట్-డాక్టరల్ మెడికల్ ఇన్స్ టిట్యూశన్ లు/ఇతర ఆరోగ్య సంబంధిత విద్యా సంస్థ ల వంటివి ఉన్నాయి.
మంత్రిమండలి
2021 మే మరియు జూన్, మరో రెండు నెలల కాలానికి ప్రధాన మంత్రి గరీబ్ కల్యాణ్ అన్న యోజన  కింద ఎన్ఎఫ్ఎస్ఎ లబ్ధిదారులకు అదనపు ఆహార ధాన్యాలను సరఫరా ప్రతిపాదనకు ఆమోదం తెలిపిన కేంద్ర మంత్రివర్గం
ప్రధానమంత్రి శ్రీ నరేంద్రమోదీ అధ్యక్షతన జరిగిన కేంద్ర మంత్రివర్గ సమావేశం ఈ కింది నిర్ణయానికి ఆమోదం తెలిపింది.
ఎన్ఎఫ్ఎస్ఏ పరిధిలోకి వచ్చే  2021 మే, జూన్ నెలల్లో అదనంగా ప్రధాన్ మంత్రి గరీబ్ కళ్యాణ్ అన్న యోజన దశ III- కింద మనిషికి నెలకి అయిదు కిలోల చొప్పున ఆహారధాన్యాలను సరఫరా చేయడానికి కేంద్ర మంత్రివర్గం ఆమోదం తెలిపింది. దీనివల్ల 79.88 కోట్ల మంది లబ్ధిదారులకు ప్రయోజనం కలుగుతుంది. డిబిటి పరిధిలో వున్నవారికి కూడా ఈ ప్రయోజనాన్ని వర్తింప చేస్తారు.
ప్రస్తుతం ఎన్ఎఫ్ఎస్ఏ కింద జరుగుతున్న కేటాయింపుల నిష్పత్తి ఆధారంగా ఆహార, ప్రజా పంపిణీ శాఖ రాష్ట్రాలు/ కేంద్రపాలిత ప్రాంతాలకు అదనపు కేటాయింపులనునిర్ణయిస్తుంది. వర్షాలు, తుపానులు లాంటి వాతావరణ పరిస్థితులు, వివిధ ప్రాంతాల్లో అమలులో వున్న సంపూర్ణ పాక్షిక లాక్ డౌన్ పరిస్థితులు , కోవిడ్ వల్ల నెలకొన్న పరిస్థితులు, రవాణా లాంటి అంశాలను దృష్టిలో ఉంచుకొని అదనపు కేటాయింపుల  తరలింపు సమయాలను ఆహార మరియు ప్రజా పంపిణీ శాఖ నిర్ణయిస్తుంది.
ఈ కార్యక్రమంలో దాదాపు 80 ఎంటి ల ఆహారధాన్యాలు పంపిణీ అవుతాయి.
టిపిడిఎస్ కింద సుమారు 79.88 కోట్ల మంది వ్యక్తులకు నెలకు 5 కిలోల చొప్పున రెండు నెలల పాటు అదనపు ఆహార-ధాన్యాన్ని ఉచితంగా కేటాయించడం వల్ల 25332.92 కోట్ల రూపాయలను ఆహార రాయితీగా చెల్లించవలసి ఉంటుంది. 36789.2 ఎంటీల బియ్యం, 25731.4 ఎంటీల గోధుమలను పంపిణీ చేస్తారు.
కరోనా వైరస్ వల్ల కలిగిన నష్టాలతో ఆర్థిక సమస్యలను ఎదుర్కొంటున్న పేదలకు అదనపు సరపహారాలు ఉపశమనాన్ని కలిగిస్తాయి. దీనివల్ల పేదలకు ఆహార ధాన్యాల కొరతను ఎదురు కాదు.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
రియాసీలో మత్స్య సాగు కేంద్రాన్ని దర్శించి, జ్యోతిపురం గోశాలలో లంపీస్కిన్ డిసీజ్కు వాక్సినేషన్ డ్రైవ్ను ప్రారంభించిన డాక్టర్ ఎల్. మురగన్
ప్రధానమంత్రి మత్య్స సంపద యోజన  కింద ఆత్మనిర్భర్ భారత్ ప్రచారంలో భాగంగా, విశేషంగా కొండ ప్రాంతాలలోని లోతట్టు ప్రాంతాలపై ప్రభుత్వం దృష్టి కేంద్రీకరిస్తోందన్న మంత్రి
ప్రధాన మంత్రి మత్స్య సంపద యోజన  కింద ఆత్మనిర్భర్ భారత్ ప్రచారంలో భాగంగా కొండ ప్రాంతాలలోని లోతట్టు ప్రదేశాలలో మత్స్య ఉత్పత్తిపై దృష్టి కేంద్రీకరిస్తోందని కేంద్ర మత్స్య, పశుసంవర్ధక, పాడి, సమాచార, ప్రసార శాఖల సహాయ మంత్రి డాక్టర్ ఎల్. మురగన్ ఆదివారం వెల్లడించారు. ఈ విషయాన్ని జమ్ము, కాశ్మీర్లోని రియాసీ జిల్లాలోని మత్స్య సాగు కేంద్రాన్ని సందర్శించిన సందర్భంగా ఆయన ఈ విషయాన్ని తెలిపారు.
తన పర్యటన సందర్భంగా శ్రీ మురగన మత్స్య వ్యవసాయదారులతో ముచ్చటించి, ప్రధానమంత్రి మత్స్య సంపద యోజన  కింద మత్స్య ఉత్పత్తిని పెంచేందుకు అవసరమైన విత్తనాలను అందచేశారు.
వినియోగ డిమాండ్నే కాక ఎగుమతుల డిమాండ్ను నెరవేర్చేందుకు ముఖ్యంగా మంచినీటి చెరువు చేపల ఉత్పత్తిని పెంచి, ప్రధాన స్రవంతిలో కలిసేందుకు మత్య్స సాగులో అధునాతన సాంకేతికను ఉపయోగించవలసిందిగా మంత్రి మత్య్ససాగుదారులకు సలహా ఇచ్చారు.
రీసర్క్యులేటింగ్ ఆక్వాకల్చర్ సిస్టం , మంచినీటి చెరువులలో మత్స్య సాగు వంటి లోతట్టు మత్స్య సాగును ప్రభుత్వం ప్రోత్సహిస్తోందని శ్రీ మురగన్ అన్నారు. దేశంలో కొండ ప్రాంతాలకు ప్రత్యేక ప్రముఖ్యతను ఇచ్చి, లోతట్టు ప్రాంతంలో మత్య్ససాగును ప్రోత్సహించేందుకు ప్రభుత్వం కట్టుబడి ఉందదని ఆయన తెలిపారు.
మత్య్సరంంలో 2014 నుంచి ఈ ఎనిమిదేళ్ళలో, మొదటిసారి రూ. 32,000 కోట్ల పెట్టుడిని మత్య్సరంగంలో పెట్టుబడి పెట్టడం జరిగిందని, ఫలితాలు అందరికళ్ళ ఎదుటే కనిపిస్తున్నాయన్నారు. ఈ పెట్టుబడి కారణంగా దేశంలో నీలి విప్లవం చోటు చేసుకుంటోందని పేర్కొన్నారు.
పిఎంఎంఎస్వై అన్నది ప్రధానమంత్రి కలల ప్రాజెక్టు అని, ఈ కలను సాకారం చేసేందుకు కేంద్ర ప్రభుత్వం రాష్ట్ర ప్రభుత్వాలతో సన్నిహితంగా కలిసి పని చేస్తోందన్నారు.
జిల్లాలోని జ్యోతిపురం గోశాలలో లంపీ స్కిన్ డిసీస్ కు వ్యతిరేకంగా వాక్సినేషన్ డ్రైవ్ను కూడా మంత్రి ప్రారంభించారు. ఈ డ్రైవ్ను పశుసంవర్ధక శాఖ నిర్వహించింది.
హోం మంత్రిత్వ శాఖ
విశాఖపట్నం గ్యాస్ లీక్ సంఘటన గురించి, చేపట్టిన చర్యల గురించి ఎన్.సి.ఎమ్.సి. నిర్వహించిన సమీక్షా సమావేశానికి అధ్యక్షత వహించిన - క్యాబినెట్ కార్యదర్శి.
విశాఖపట్నంలో నిన్న జరిగిన గ్యాస్ లీక్ వల్ల తలెత్తిన పరిస్థితిని సమీక్షించడానికి క్యాబినెట్ కార్యదర్శి శ్రీ రాజీవ్ గౌబా అధ్యక్షతన జాతీయ సంక్షోభ యాజమాన్య కమిటి ఈ రోజు వరుసగా రెండవ రోజున సమావేశమయ్యింది.
సంఘటన జరిగిన అనంతరం ప్లాంట్ లో లీకేజీని అరికట్టడానికీ, ప్రజలను సురక్షిత ప్రాంతాలకు తరలించడానికీ వారు చేపట్టిన చర్యల తో పాటు అక్కడ క్షేత్ర స్థాయి పరిస్థితి గురించి ఆంధ్రప్రదేశ్ రాష్ట్ర ప్రధాన కార్యదర్శి కమిటీకి వివరించారు. ట్యాంకుల నుండి మరింతగా కలుషిత వాయువులు వెలువడకుండా అన్ని చర్యలు తీసుకున్నట్లు ఆయన తెలియజేశారు. గ్యాస్ లీకైనందువల్ల ఆరోగ్యం, నీరు, గాలి నాణ్యతపై దీర్ఘకాలిక ప్రభావానికి సంబంధించిన సమస్యల గురించి కూడా చర్చించారు.
ప్రస్తుత పరిస్థితి, రక్షణ, సహాయ చర్యల గురించి క్యాబినెట్ కార్యదర్శి వివరాలు అడిగి తెలుసుకున్నారు. రాష్ట్రానికి అవసరమైన పూర్తి సహాయాన్ని అందించాలని ఆదేశించారు. రసాయన భద్రత, పారిశ్రామిక ప్రక్రియల పై జాతీయ, అంతర్జాతీయ నిపుణులు, క్షేత్ర స్థాయిలో అధికారులు మధ్య వీడియో కాన్ఫరెన్స్ ద్వారా సంప్రదింపులు జరగాలని సూచించారు. అవసరాన్ని బట్టి అటువంటి నిపుణుల బృందాన్ని రాష్ట్రానికి తీసుకురావాలని కూడా సూచించారు. వైద్య పరంగా అనుసరించవలసిన విధి విధానాలపై కూడా వైద్య నిపుణులతో ఇటువంటి సంప్రదింపులు ఏర్పాటుచేయాలని ఆయన తెలిపారు. నిరోధక రసాయనాలను పంపించడం వంటి అవసరమైన సహాయం గురించి కూడా వారు చర్చించారు.
ఈ సమీక్షా సమావేశంలో పర్యావరణం, అడవులు, వాతావరణ మార్పు, రసాయనాలు, పెట్రోకెమికల్స్, ఫార్మాస్యుటికల్స్ మంత్రిత్వ శాఖల కార్యదర్శులు; ఎన్.డి.ఆర్.ఎఫ్. మరియు వైద్య సేవల డైరెక్టర్ జనరళ్ళు; ఎయిమ్స్ డైరెక్టర్; హోమ్ మంత్రిత్వశాఖకు చెందిన అధికారులు, కేంద్ర వాతావరణ కాలుష్య నివారణ మండలి అధికారులు పాల్గొన్నారు. విశాఖపట్నం జిల్లా అధికారులతో కలిసి, ఆంధ్రప్రదేశ్ రాష్ట్ర ప్రధాన కార్యదర్శి వీడియో కాన్ఫరెన్స్ ద్వారా ఈ సమావేశంలో పాల్గొన్నారు.
ఆర్థిక మంత్రిత్వ శాఖ
ఆర్థిక మంత్రి శ్రీమతి. నిర్మలా సీతారామన్ వాషింగ్టన్ డి.సి లో ప్రపంచ బ్యాంక్ ప్రెసిడెంట్ మిస్టర్ డేవిడ్ మాల్పాస్ను కలిశారు.
కేంద్ర ఆర్థిక & కార్పొరేట్ వ్యవహారాలశాఖ మంత్రి శ్రీమతి నిర్మలా సీతారామన్ మరియు ప్రపంచ బ్యాంక్ గ్రూప్ ప్రెసిడెంట్ మిస్టర్ డేవిడ్ మాల్పాస్ ఈరోజు వాషింగ్టన్ డి.సి.లో సమావేశమయ్యారు. కోవిడ్-19 మహమ్మారి నుండి భారతదేశం క్రమంగా కోలుకోవడంతో పాటు ప్రపంచ ఆర్థిక వ్యవస్థ ముఖ్యంగా భారతదేశంపై రష్యా-ఉక్రెయిన్ వివాదం ప్రభావం; ఆర్థిక వ్యవస్థ మరియు డబ్ల్యూబిజీ పాత్ర; ఒకే రుణగ్రహీత పరిమితి మరియు సిడి నిష్క్రమణ తర్వాత ఇతర దేశాలు, భారతదేశం యొక్క జీ20 ప్రెసిడెన్సీ మరియు ప్రపంచ బ్యాంక్ నాయకత్వం నుండి హామీల అవకాశాలను అన్వేషించడం వంటి పలు అంశాలపై ఈ సమావేశంలో చర్చించారు.
మహమ్మారితో ప్రభావితమైన జీవితాలను మరియు జీవనోపాధిని కాపాడే జంట లక్ష్యాలపై భారతదేశం దృష్టి పెట్టిందని ఆర్థిక మంత్రి పేర్కొన్నారు. భారతదేశం 1.85 బిలియన్ల కంటే ఎక్కువ మోతాదుల వ్యాక్సిన్ని అందిస్తూ ప్రపంచంలో రెండవ అతిపెద్ద టీకా కార్యక్రమాన్ని విజయవంతంగా నిర్వహిస్తోంది.
మెరుగైన భౌగోళిక రాజకీయ ఉద్రిక్తతల మధ్య పెరుగుతున్న అనిశ్చితి కారణంగా ప్రపంచ పునరుద్ధరణకు సంబంధించిన ప్రమాదాల గురించి భారతదేశం ఆందోళన చెందుతోందని శ్రీమతి సీతారామన్ పేర్కొన్నారు.
ప్రపంచం అసాధారణమైన అనిశ్చితి దశలో ఉన్నందున బహుపాక్షికత మరింత క్లిష్టంగా మారిందని ఆర్థిక మంత్రి సూచించారు. మహమ్మారి మరియు ఇటీవలి భౌగోళిక-రాజకీయ పరిణామాల దృష్ట్యా రుణ ఒత్తిడిని ఎదుర్కొంటున్న దేశాలను రక్షించడానికి ప్రపంచ బ్యాంకు అవసరం ఉందన్నారు. ముఖ్యంగా మునుపెన్నడూ లేని విధంగా ఆర్థిక పరిస్థితిని ఎదుర్కొంటున్న శ్రీలంకపై ప్రపంచ బ్యాంకు ప్రత్యేక దృష్టి సారించాల్సిన అవసరం ఉందని చెప్పారు.
శ్రీమతి సీతారామన్ మౌలిక సదుపాయాల అభివృద్ధికి భారతదేశం యొక్క రోడ్మ్యాప్ను హైలైట్ చేశారు మరియు నేషనల్ ఇన్ఫ్రాస్ట్రక్చర్ పైప్లైన్ మరియు గతి శక్తి ప్రోగ్రామ్ కోసం పెట్టుబడులకు ఫైనాన్సింగ్ కోసం ప్రపంచ బ్యాంకు యొక్క నిరంతర మద్దతు కోసం చూస్తున్నట్టు తెలిపారు.
ప్రధాన మంత్రి కార్యాలయం
గుజరాత్ లోని వడోదర లో జరిగినరోడ్డు ప్రమాదం లో ప్రాణనష్టం సంభవించినందుకు సంతాపాన్ని వ్యక్తం చేసిన ప్రధానమంత్రి
పిఎమ్ఎన్ఆర్ఎఫ్నుండి పరిహారాన్ని ప్రకటించారు
గుజరాత్ లోని వడోదర లో జరిగిన రోడ్డు ప్రమాదం లో ప్రాణనష్టం సంభవించినందుకు ప్రధాన మంత్రి శ్రీ నరేంద్ర మోదీ మానసిక క్షోభ నున వ్యక్తం చేసి, సంతాపాన్ని తెలియజేశారు. మృతుల దగ్గరి సంబంధికుల కు 2 లక్షల రూపాయల వంతున పరిహారాన్ని కూడా ప్రధాన మంత్రి ప్రకటించారు. ఈ దుర్ఘటన లో గాయపడ్డ వ్యక్తుల కు 50,000 రూపాయల వంతున ఇవ్వడం జరుగుతుందని వెల్లడించారు.
ప్రధాన మంత్రి కార్యాలయం ఒక ట్వీట్ లో -
‘‘వడోదర జిల్లా లో రోడ్డు ప్రమాదం జరిగిన కారణం గా ప్రాణనష్టం సంభవించినందుకు వ్యథ కు లోనయ్యాను. ప్రియతములను కోల్పోయిన కుటుంబాలకు ఇదే నా సంతాపం. ఈ దుర్ఘటన లో గాయపడ్డ వ్యక్తులు త్వరలోనే పున:స్వస్థులు అగుదురు గాక. మృతుల దగ్గరి సంబంధికుల కు పిఎమ్ఎన్ఆర్ఎఫ్ నుండి 2 లక్షల రూపాయల వంతున ఇవ్వడం జరుగుతుంది. గాయపడ్డ వారికి 50,000 రూపాయల వంతున ఇవ్వడం జరుగుతుంది.’’ అని తెలిపింది.
కార్మిక, ఉపాధికల్పన మంత్రిత్వ శాఖ
శ్రామిక శక్తి ప్రాతినిధ్యంలో లింగ తారతమ్యాన్ని తగ్గించేందుకు భారత్ సమష్టి కృషి జరుపుతోందన్న కార్మిక మంత్రి
జి 20 దేశాల కార్మిక మరియు ఉపాధి శాఖల మంత్రుల సమావేశంలో ప్రకటన మరియు ఉపాధి అధ్యయన బృందం ప్రాధాన్యతలపై ప్రసంగం చేసిన సంతోష్ గంగ్వార్
శ్రామిక శక్తి ప్రాతినిధ్యంలో లింగ తారతమ్యాన్ని తగ్గించేందుకు భారత్ సమష్టి కృషి జరుపుతున్నదని కేంద్ర కార్మిక మరియు ఉపాధి శాఖల మంత్రి శ్రీ సంతోష్ గంగ్వార్ అన్నారు. విద్య, శిక్షణ, నైపుణ్యం, వ్యవస్థాపకత అభివృద్ధి మరియు ఒకే విధమైన పనికి ఒకే విధమైన వేతనం  ఉండేలా దేశం నిశ్చయం చేసుకుంటున్నదని మంత్రి అన్నారు. జి 20 దేశాల కార్మిక మరియు ఉపాధి శాఖల మంత్రుల సమావేశంలో ప్రకటన మరియు ఉపాధి అధ్యయన బృందం ప్రాధాన్యతలపై బుధవారం ఢిల్లీలో జరిగిన సమావేశంలో ప్రసంగిస్తూ మంత్రి శ్రీ గంగ్వార్ 2019 వేతనాల నియమావళిని ప్రస్తావించారు. ఈ నియమావళి వేతనాలు, నియామకాలు మరియు ఉద్యోగ పరిస్థితులలో లింగ వివక్షను తగ్గించగలదని మంత్రి అన్నారు.
(అన్ని రకాల సంస్థలలో అన్ని రకాల పనులకు మహిళలు అర్హులు. యజమానులు వారికి తగిన రక్షణ మరియు పని వేళలను కల్పించాలి. ఇప్పుడు మహిళలు రాత్రి వేళల్లో కూడా పని చేయవచ్చునని అన్నారు. మహిళలకు వేతనంపై ప్రసూతి సెలవును 12 వారాల నుంచి 26 వారాలకు పెంచినట్లు శ్రీ గంగ్వార్ తెలిపారు. మహిళలు చిన్న చిన్న సంస్థలను ఏర్పాటు చేయడానికి ప్రధానమంత్రి ముద్ర యోజన ద్వారా ఆర్ధిక సహాయం చేస్తున్నారు. ఈ పథకం కింద అదనపు భద్రత లేకుండా 9 లక్షల కోట్ల
రుణాలను పంపిణీ చేశారు. ఈ స్కీము ద్వారా ఋణం పొందిన వారిలో 70 శాతం ఖాతాలు మహిళలవే. కొత్తగా రూపొందించిన సామాజిక భద్రతా నియమావళిలో ఇప్ప్పుడు స్వయం ఉపాధి పొందుతున్నవారు మరియు ఇతర అన్ని శ్రేణులకు చెందిన శ్రామికులకు సామాజిక భద్రత వర్తింపజేయడం కూడా ఉంది. 2019లో ప్రవేశపెట్టిన స్వచ్ఛంద, వాటా చెల్లింపు పింఛను పథకం ద్వారా అవ్యవస్థిత రంగానికి చెందిన కార్మికులకు 60 సంవత్సరాలు దాటిన తరువాత కనీస పింఛను లభిస్తుంది.
మంత్రుల సమావేశం విడుదల చేసే ఉమ్మడి ప్రకటన ఆమోదాన్ని బలపరచిన మంత్రి సభ్య దేశాలు చేపడుతున్న ఈ ప్రయత్నం సర్వతోముఖాభివృద్ధికి మరియు యావత్ యువతరం సామర్ధ్య నిర్మాణానికి సహాయకారి కాగలదని అన్నారు.
ఉపాధి అధ్యయన బృందం మహిళల ఉపాధి, సామాజిక భద్రత మరియు సుదూరం నుంచి పనిచేయడం వంటి కీలక అంశాలపై పర్యాలోచన చేసింది. సమీకృత, నిలకడైన మరియు స్థితిస్థాపకతతో శ్రామిక మార్కెట్లు మరియు సమాజాలు వృద్ధిచెందడానికి దోహదం చేయడం మంత్రుల సమావేశం ఉద్దేశం.
బ్రిస్ బేన్ లో 2014లో జరిగిన జి20 దేశాల నాయకుల సమావేశం ఉపాధి మార్కెట్ లో స్త్రీ, పురుషుల మధ్య వివక్షను తగ్గించాలని ప్రతిన పూనింది. తదనుగుణంగా ఇప్పుడు ప్రయత్నాలు సాగుతున్నాయి. 2025 నాటికి శ్రామికుల మార్కెట్ లోకి 10 కోట్ల మంది మహిళలను తీసుకురావడం ద్వారా పేదరికాన్ని, అసమానతను తగ్గించాలని సంకల్పం. ఇటీవల కాలంలో దాదాపు అన్ని జి20 దేశాలు సమానావకాశాలు కల్పించడంలో ప్రగతిని సాధించాయి. అయితే మహమ్మారి కారణంగా ఈ ప్రక్రియ కొంత వేగం తగ్గింది. కార్మిక మార్కెట్ లో మహిళల ప్రాతినిధ్యం పెంపు మరియు వారి ఉపాధి నాణ్యతలో మెరుగుదలకు అనేక అంశాలు అడ్డంకిగా ఉన్నాయి. ఈ అడ్డంకులను అధిగమించినప్పుడే బ్రిస్ బేన్ లక్ష్యాలను సాధించడంతో పాటు కార్మిక మార్కెట్ లో మరియు సమాజాలలో పూర్తి లింగ సమానత్వాన్ని సాధించవచ్చు. ఇందుకోసం విధానపరమైన, లింగ వివక్షను ఎదుర్కొనే చర్యలు చేపట్టవలసి ఉంటుంది.
రక్షణ మంత్రిత్వ శాఖ
అగ్నిపథ్- ఇండియన్ కోస్ట్ గార్డ్, డిఫెన్స్ సివిలియన్ పోస్టులు, 16 డిపిఎస్యులలో అగ్నివీర్లకు 10 శాతం రిజర్వేషన్
అవసరమైన అర్హత ప్రమాణాలను కలిగి ఉన్న అగ్నివీర్లకు రక్షణ మంత్రిత్వ శాఖలో 10% ఉద్యోగ ఖాళీలను రిజర్వ్ చేయాలనే ప్రతిపాదనను రక్షణ శాఖ మంత్రి శ్రీ రాజ్నాథ్ సింగ్ ఆమోదించారు. 10% రిజర్వేషన్లు ఇండియన్ కోస్ట్ గార్డ్, డిఫెన్స్ సివిలియన్ పోస్టులు, మొత్తం 16 రక్షణ ప్రభుత్వ రంగ సంస్థలలో అమలు చేస్తారు. అవి... హిందూస్తాన్ ఏరోనాటిక్స్ లిమిటెడ్ , భారత్ ఎలక్ట్రానిక్స్ లిమిటెడ్ , భారత్ ఎర్త్ మూవర్స్ లిమిటెడ్ , భారత్ డైనమిక్స్ లిమిటెడ్ , గార్డెన్ రీచ్ షిప్బిల్డర్స్, ఇంజనీర్స్  లిమిటెడ్, గోవా షిప్యార్డ్ లిమిటెడ్ , హిందూస్తాన్ షిప్ యార్డ్ లిమిటెడ్ , మజాగన్ డాక్ షిప్బిల్డర్స్ , మిశ్రా ధాతు నిగామ్  లిమిటెడ్, ఆర్మర్డ్ వెహికల్స్ నిగమ్ లిమిటెడ్ , అడ్వాన్స్డ్ వెపన్స్ & ఎక్విప్మెంట్ ఇండియా లిమిటెడ్ , మునిషన్స్ ఇండియా లిమిటెడ్ , యంట్రా ఇండియా లిమిటెడ్  . ఈ రిజర్వేషన్ మాజీ సైనికుల కోసం ఇప్పటికే ఉన్న రిజర్వేషన్లకు అదనంగా ఉంటుంది.
ఈ నిబంధనలను అమలు చేయడానికి సంబంధిత నియామక నిబంధనలకు అవసరమైన సవరణలు చేస్తారు. డిపిఎస్యులు తమ నియామక నిబంధనలకు ఇలాంటి సవరణలు చేయాలని సూచించారు. ఈ పోస్ట్లకు అగ్నివీర్ల నియామకాన్ని ప్రారంభించడానికి అవసరమైన వయస్సు సడలింపు నిబంధన కూడా రూపొందిస్తారు.
ఆయుష్
లెహ్ లో జాతీయ సోవా-రిగ్పా సంస్థ  ఏర్పాటుకు కేంద్ర మంత్రిమండలి ఆమోదం
లెహ్ లో జాతీయ సోవా-రిగ్పా సంస్థ ను ఏర్పాటు చేసేందుకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రిమండలి ఇవాళ ఆమోదం తెలిపింది. ఆయుష్ మంత్రిత్వ శాఖ పరిధి లో స్వతంత్ర ప్రతిపత్తి గల సంస్థ గా ఇది ఏర్పాటు కానుంది. నిర్మాణ దశ నుంచే ఈ ప్రాజెక్టు ను పర్యవేక్షించడం కోసం లెవల్-14 కింద ఒక డైరెక్టర్ పోస్టు  సృష్టి కి కూడా అనుమతిస్తూ తీర్మానించింది.
లద్దాఖ్ ను కేంద్రపాలిత ప్రాంతం గా ఏర్పాటు చేయడం తో పాటు అక్కడి సంస్కృతి ని ప్రోత్సహించాలని భారత ప్రభుత్వం నిర్ణయించింది. ఇందులో భాగం గా సోవా-రిగ్పా వైద్య విధానం ప్రగతి కోసం లెహ్ లో రూ. 47.25 కోట్ల రూపాయల అంచనా వ్యయం తో జాతీయ సోవా-రిగ్పా సంస్థ ను ఏర్పాటు చేయాలని నిశ్చయించింది. భారతదేశ పరిధి లోని హిమాలయ పర్వత ప్రాంతం లో ప్రజలు అనుసరించే ఒక సంప్రదాయ వైద్యవిధానం ‘సోవా-రిగ్పా’. కేంద్రపాలిత ప్రాంతమైన లద్దాఖ్ సహా సిక్కిమ్, అరుణాచల్ ప్రదేశ్, డార్జిలింగ్ , హిమాచల్ ప్రదేశ్ రాష్ట్రాల్లో విశేష ప్రాచుర్యం గల ఈ విధానం నేడు దేశవ్యాప్తం గా అనుసరించబడుతోంది.
ఈ నేపథ్యం లో జాతీయ సోవా-రిగ్పా సంస్థ ఏర్పాటు ద్వారా భారత ఉప ఖండం లో ఈ వైద్య విధానం పునరుజ్జీవనాని కి మరింత ఉత్తేజం లభిస్తుంది. ఆ మేరకు దేశం లోని యువతకే కాకుండా విదేశాల నుంచి వచ్చే విద్యార్థుల కు కూడా ఈ సంస్థ లో అవకాశాలు కల్పిస్తారు. ఆయుష్ మంత్రిత్వ శాఖ పరిధి లో స్వతంత్ర ప్రతిపత్తి గల సంస్థ గా ఏర్పాటవుతున్న ఈ జాతీయ సంస్థ లో సోవా-రిగ్పా సంబంధ పరస్పరాధారిత విద్య-పరిశోధన కార్యక్రమాలు చేపడతారు. ఇందులో భాగంగా విభిన్న వైద్యవిధానాల ఏకీకరణ దిశగా ప్రసిద్ధ జాతీయ, అంతర్జాతీయ సంస్థలతో సంయుక్త కృషి కూడా కొనసాగుతుంది. జాతీయ సోవా-రిగ్పా సంస్థ ఏర్పాటు తర్వాత ప్రస్తుతం కేంద్ర సాంస్కృతిక మంత్రిత్వ శాఖ పాలనా నియంత్రణ లో గల సోవా-రిగ్పా సంస్థల ను దీనితో సమ్మిళితం చేస్తారు. ఆ మేరకు సారనాథ్, వారణాసి లలోని టిబెటన్ స్టడీస్ కేంద్రీయ విశ్వవిద్యాలయం, కేంద్ర పాలిత ప్రాంతమైన లద్దాఖ్ పరిధి లోని లెహ్ లో గల కేంద్రీయ బౌద్ధాధ్యయన సంస్థలు ఎన్ఐఎస్ఆర్ తో మమేకమవుతాయి.
ఈ సమ్మేళనం వల్ల నాణ్యమైన విద్య, శాస్త్రీయ విలువలు, నియంత్రణ నైపుణ్యం-ప్రామాణికత, సోవా-రిగ్పా ఉత్పత్తుల సురక్షత మూల్యాంకనం, సోవా-రిగ్పా ఆదారిత తృతీయ దశ ఆరోగ్య సేవల ప్రామాణీకరణల కు వీలు కలుగుతుంది. అంతేకాకుండా, అండర్ గ్రాడ్యుయేట్, పోస్ట్ గ్రాడ్యుయేట్, పోస్ట్ డాక్టొరల్ స్థాయుల లో సోవా-రిగ్పా సంబంధ పరస్పరాధారిత విద్య-పరిశోధనల కు ప్రోత్సాహం లభిస్తుంది. సంప్రదాయ సోవా-రిగ్పా చట్రం చికిత్స సూత్రాల్లోని అత్యుత్తమ విధానాల ను, ప్రామాణిక ప్రక్రియల ను జాతీయ సోవా-రిగ్పా సంస్థ గుర్తిస్తుంది. సామాన్యుల కు ఆరోగ్య సంరక్షణ సదుపాయాల కల్పన లో పాశ్చాత్య జీవ-కణ వైద్యవిధానం తో సహ-సంబంధం సాధ్యాసాధ్యాల ను కూడా పరిశీలిస్తుంది.
లక్ష్యం
అత్యున్నతమైన జాతీయ సోవా-రిగ్పా సంస్థ ను ఏర్పాటు చేయడం వెనుక గల లక్ష్యం- సంప్రదాయ సోవా-రిగ్పా పరిజ్ఞానం, ఆధునిక శాస్త్ర సాంకేతికత-ఉపకరణాల మేలు కలయిక గా ప్రజోపయోగకర, ఆమోదిత విధానాన్ని అందుబాటులోకి తేవడమే. ఆ మేరకు సోవా-రిగ్పా విధానం లో పరస్పరాధారిత విద్య-పరిశోధనల ను ఈ సంస్థ ప్రోత్సహిస్తుంది.
ప్రధాన మంత్రి కార్యాలయం
జాతీయ చేనేత దినం సందర్భం లో ప్రధాన మంత్రి సందేశం
జాతీయ చేనేత దినం సందర్భం లో ప్రధాన మంత్రి ఇచ్చిన సందేశం యొక్క పాఠం ఈ దిగువ విధం గా ఉంది.
‘‘జాతీయ చేనేత దినం నాడు, మనం మన హుషారైనటువంటి చేనేతల తో సంబంధం కల వారందరి కి, ఇంకా హస్తకళల రంగాని కి వందనాన్ని ఆచరిద్దాము. వారు మన దేశం యొక్క స్వదేశీ కౌశలాల ను పరిరక్షించేందుకు ప్రశంసనీయమైనటువంటి ప్రయాసల ను చేశారు. మనమంతా #Vocal4Handmade కు మద్దతిద్దాము, మరి అలాగే ఒక ఆత్మనిర్భర్ భారత్ దిశ గా సాగుతున్నటువంటి ప్రయత్నాల ను బలోపేతం చేద్దాము’’.
https://twitter.com/i/status/1291583934057156608
బొగ్గు మంత్రిత్వ శాఖ
ఆజాదీ కా అమృత్ మహోత్సవ్ “ఐకానిక్ వీక్” వేడుకల్లో భాగంగా జరిగిన పెయింటింగ్ పోటీలు మరియు స్వాతంత్య్ర పోరాటం పై షార్ట్ ఫిల్మ్ స్క్రీనింగ్ నిర్వహించిన బొగ్గు మంత్రిత్వ శాఖ
75 సంవత్సరాల స్వాతంత్య్రాన్ని పురస్కరించుకుని, భారతదేశం అమృత్ కాల్లోకి ప్రవేశించిన సందర్భంగా, బొగ్గు మంత్రిత్వ శాఖ 'ఆజాదీ కా అమృత్ మహోత్సవ్' ఐకానిక్ వీక్ వేడుకల్లో భాగంగా 7వ తేదీ నుండి 11 మార్చి, 2022 వరకు దేశవ్యాప్తంగా ప్రత్యేక ఈవెంట్లు మరియు కార్యక్రమాలను నిర్వహిస్తోంది.
ఐకానిక్ వీక్ వేడుకలు ఈ రోజు మూడో రోజుకు చేరుకున్న సందర్భంగా బొగ్గు మంత్రిత్వ శాఖలోని అధికారుల కోసం ‘భారత స్వాతంత్ర్య పోరాటం’ పై ప్రత్యేకంగా షార్ట్ ఫిల్మ్ ప్రదర్శించారు.
మంత్రిత్వ శాఖకు చెందిన ఉద్యోగులు/ అధికారుల పిల్లల్లో స్కూలు విద్యార్థులకు పెయింటింగ్ పోటీలు నిర్వహించారు. ఇందులో భాగంగా ‘స్వాతంత్ర్య ఉద్యమం లేదా భారతదేశం భవిష్యత్తు @ 75’ అనే అంశాలను థీమ్ గా ఇచ్చారు.
ఇక రోజులో రెండో భాగమైన మధ్యాహ్నం నుంచి ‘నికర శూన్య ఉద్గారాలు’ అనే అంశం పై పర్యావరణ, అటవీ మరియు వాతావరణ మార్పుల మంత్రిత్వ శాఖ సలహాదారు డాక్టర్ జేఆర్. భట్ సెక్రటరీ  మరియు ఇతర సీనియర్ అధికారుల సమక్షంలో మాట్లాడారు. వర్చువల్ మోడ్లో ఈ ప్రసంగం జరిగింది.
AKAM పేరిట నిర్వహిస్తున్న ఈ ఐకానిక్ వీక్ వేడుకలు మార్చ్ 11, 2022 వరకు కొనసాగనున్నాయి. ఇందుకు సంబంధించి పలు కార్యక్రమాలు మరియు కార్యాచరణలు ముందుగానే రూపొందించి సిద్ధం చేశారు.
ప్రగతిశీల భారతదేశం మరియు దాని గర్వకారణమైన చరిత్రకు గుర్తుగా భారత ప్రభుత్వం 75 సంవత్సరాల భారత స్వాతంత్ర్య "ఆజాదీ కా అమృత్ మహోత్సవ్" జరుపుకుంటోంది. AKAM యొక్క అధికారిక ప్రయాణం 12 మార్చి, 2021న ప్రారంభమైంది, ఇది మన 75వ స్వాతంత్ర్య వార్షికోత్సవానికి 75 వారాల కౌంట్డౌన్ను ప్రారంభించింది. ఇది 15 ఆగస్టు 2023న ముగుస్తుంది.
(
|
|
క్రమ సంఖ్య
|
|
ఒప్పందం
|
|
సంతకాలు చేసిన వారు
|
|
భారతదేశం తరఫున
|
|
జర్మనీ తరఫున
|
|
నాయకుల స్థాయిలో ఒప్పందాలు
|
|
1.
|
|
హరిత మరియు సుస్థిర అభివృద్ధి భాగస్వామ్యం పై జె.డి.ఐ.
|
|
శ్రీ నరేంద్ర మోదీ,
ప్రధానమంత్రి
|
|
మిస్టర్ ఓలాఫ్ స్కోల్జ్,
ఛాన్సలర్
|
|
ఇతర ఒప్పందాలు
|
|
2.
|
|
తృతీయ దేశాల్లో త్రైపాక్షిక అభివృద్ధి సహకార ప్రాజెక్టుల అమలుపై జె.డి.ఐ.
|
|
డాక్టర్ ఎస్. జైశంకర్,
విదేశీ వ్యవహారాల శాఖ మంత్రి
|
|
స్వెంజా షుల్జ్,
ఆర్థిక సహకారం, అభివృద్ధి శాఖ మంత్రి
|
|
3.
|
|
ఎం.ఈ.ఏ. మరియు జర్మన్ విదేశాంగ కార్యాలయం మధ్య వర్గీకృత సమాచారం యొక్క మార్పిడి, పరస్పర రక్షణ, ఒప్పందం స్థాపన; మరియు
ప్రత్యక్ష ఎన్క్రిప్టెడ్ కనెక్షన్ని ఏర్పాటు చేయడానికి ఒక ఒప్పందం ఏర్పాటుపై జె.డి.ఐ.
|
|
డాక్టర్ ఎస్. జైశంకర్,
విదేశీ వ్యవహారాల శాఖ మంత్రి
|
|
అన్నాలెనా బేర్బాక్,
విదేశాంగ శాఖ మంత్రి
|
|
4.
|
|
పునరుత్పాదక శక్తి భాగస్వామ్యానికి సంబంధించి భారత-జర్మనీ అభివృద్ధి సహకారం
|
|
డాక్టర్ ఎస్. జైశంకర్,
విదేశీ వ్యవహారాల శాఖ మంత్రి.
|
|
స్వెంజా షుల్జ్,
ఆర్థిక సహకారం, అభివృద్ధి శాఖ మంత్రి
|
|
5.
|
|
సమగ్ర వలస విధానం మరియు మొబిలిటీ భాగస్వామ్య ఒప్పందం అమలుపై ఉమ్మడి ప్రకటన
|
|
శ్రీ వినయ్ క్వాత్రా,
విదేశీ వ్యవహారాల శాఖ కార్యదర్శి.
|
|
మహ్ముత్ ఓజ్డెమిర్,
అంతర్గత వ్యవహారాల మంత్రిత్వ శాఖ పార్లమెంటరీ కార్యదర్శి,
|
|
6.
|
|
భారతదేశం నుండి కార్పొరేట్ ఎగ్జిక్యూటివ్ లు మరియు జూనియర్ ఎగ్జిక్యూటివ్ ల అధునాతన శిక్షణ రంగంలో సహకారం కొనసాగింపుపై జె.డి.ఐ.
|
|
శ్రీ అనురాగ్ జైన్,
పరిశ్రమలు, అంతర్గత వాణిజ్య అభివృద్ధి శాఖ కార్యదర్శి
|
|
ఉడో ఫిలిప్,
ఆర్థిక వ్యవహారాలు, వాతావరణ చర్యల మంత్రిత్వ శాఖ కార్యదర్శి.
|
|
దృశ్య మాధ్యమం ద్వారా సంతకాలు చేసిన ఒప్పందాలు
|
|
7.
|
|
భారత-జర్మనీ హరిత హైడ్రోజన్ టాస్క్ ఫోర్స్
|
|
శ్రీ ఆర్.కె. సింగ్,
విద్యుత్తు, నూతన, పునరుత్పాదక ఇంధన శాఖ మంత్రి
|
|
రాబర్ట్ హబెక్,
ఆర్థిక వ్యవహారాలు , వాతావరణ చర్యల శాఖ మంత్రి
|
|
8.
|
|
వ్యవసాయ శాస్త్రం పై జె.డి.ఐ.
|
|
శ్రీ నరేంద్ర సింగ్ తోమర్,
వ్యవసాయ, రైతు సంక్షేమ శాఖ మంత్రి
|
|
స్వెంజా షుల్జ్,
ఆర్థిక సహకారం, అభివృద్ధి శాఖ మంత్రి
|
|
9.
|
|
అటవీ ప్రకృతి దృశ్య పునరుద్ధరణ పై జె.డి.ఐ.
|
|
శ్రీ భూపేందర్ యాదవ్,
పర్యావరణం, అడవులు, వాతావరణ మార్పుల శాఖ మంత్రి
|
|
స్టెఫీ లెమ్కే,
పర్యావరణం, ప్రకృతి పరిరక్షణ, అణు భద్రత, వినియోగదారుల రక్షణ శాఖ మంత్రి.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 197.84 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 1,09,568
మొత్తం కేసుల్లో క్రియాశీల కేసులు 0.25%
ప్రస్తుత రికవరీ రేటు 98.54%
గత 24 గంటల్లో 14,684 మంది కోలుకున్నారు. దీంతో, కోలుకున్నవారి మొత్తం సంఖ్య 4,28,51,590 కు పెరిగింది.
గత 24 గంటల్లో 17,092 కొత్త కేసులు నమోదయ్యాయి.
రోజువారీ పాజిటివిటీ రేటు 4.14%
వారపు పాజిటివిటీ రేటు 3.56%
గత 24 గంటల్లో చేసిన 4,12,570 కొవిడ్ పరీక్షలతో కలిపి ఇప్పటివరకు 86.32 కోట్ల పరీక్షలు చేశారు.
వ్యవసాయ మంత్రిత్వ శాఖ
ప్రకృతి వ్యవసాయానికి ప్రోత్సాహం
సాంప్రదాయ స్వదేశీ పద్ధతులతో ప్రకృతి వ్యవసాయాన్ని ప్రోత్సహించడానికి 2020-21 నుంచి భారతీయ ప్రకృతి కృషి పధతి  పథకాన్ని పరంపరగట్ కృషి వికాస్ యోజన  ఉప పథకంగా అమలు చేస్తున్నామని కేంద్ర వ్యవసాయ, రైతు సంక్షేమ శాఖ మంత్రి శ్రీ నరేంద్ర సింగ్ తోమర్ తెలిపారు. ఈ రోజు లోక్సభలో ఒక సభ్యుడు అడిగిన ప్రశ్నకు లిఖిత పూర్వకంగా ఇచ్చిన సమాధానంలో మంత్రి ఈ సమాచారం అందించారు. దేశంలో తమిళనాడుతో సహా ఎనిమిది రాష్ట్రాల్లో 4.09 లక్షల హెక్టార్ల విస్తీర్ణం సహజ పద్ధతుల్లో ప్రకృతి వ్యవసాయ కార్యక్రమాలు సాగుతున్నాయని మంత్రి వివరించారు. బిపికెపి పథకం కింద పొలాల అభివృద్ధి, సామర్ధ్య పెంపుదల కోసం హెక్టారు భూమికి 12200 రూపాయలను ఆర్థిక సహాయాన్ని 3 సంవత్సరాల పాటు అందిస్తున్నామని మంత్రి తెలిపారు. సింథటిక్ రసాయన ఎరువుల వాడకాన్ని పూర్తిగా తగ్గించి జీవపదార్ధాలు, ఆవు పేడ-మూత్ర వినియోగాన్ని ప్రోత్సహిస్తూ పంటల సంరక్షణకు సహజ పద్దతులను అమలు చేయడాన్ని ఈ పథకం ప్రోత్సహిస్తుందని మంత్రి తెలిపారు. దీనికోసం శిక్షణ పొందిన సిబ్బంది నిరంతరం అందుబాటులో ఉంటారని వీరు ఎప్పటికప్పుడు పంటల పెరుగుదలను పర్యవేక్షిస్తూ విశ్లేషణ చేపడతారని మంత్రి తెలిపారు.
బిపికెపి కింద విడుదల చేసిన నిధుల వివరాలు
(|
|
క్ర.సం.
|
|
రాష్ట్రాలు
|
|
విస్తీర్ణం 
|
|
విడుదల చేసిన మొత్తం 
|
|
1.
|
|
ఆంధ్రప్రదేశ్
|
|
100000
|
|
750.00
|
|
2.
|
|
ఘర్
|
|
85000
|
|
1352.52
|
|
3.
|
|
కేరళ
|
|
84000
|
|
1336.60
|
|
4.
|
|
హిమాచల్ ప్రదేశ్
|
|
12000
|
|
286.42
|
|
5
|
|
జార్ఖండ్
|
|
3400
|
|
54.10
|
|
6.
|
|
ఒడిశా
|
|
24000
|
|
381.89
|
|
7.
|
|
మధ్యప్రదేశ్
|
|
99000
|
|
393.82
|
|
8.
|
|
తమిళనాడు
|
|
2000
|
|
31.82
|
|
మొత్తం
|
|
409400
|
|
4587.17
ప్రధాన మంత్రి కార్యాలయం
ప్రధాన మంత్రి తోసమావేశమైన సిక్కిమ్ గవర్నరు
ప్రధాన మంత్రి శ్రీ నరేంద్ర మోదీ తో సిక్కిమ్ గవర్నరు శ్రీ లక్ష్మణ్ ప్రసాద్ ఆచార్య ఈ రోజు న సమావేశమయ్యారు.
ప్రధాన మంత్రి కార్యాలయం ఒక ట్వీట్ లో -
‘‘ప్రధాన మంత్రి శ్రీ @narendramodi తో సిక్కిమ్ గవర్నరు శ్రీ లక్ష్మణ్ ప్రసాద్ ఆచార్య సమావేశమయ్యారు.’’ అని తెలిపింది.